اوْلدۇ شاهی کربلاده، تیره باران زینبین
ظۆلم الیله خانیمانی، قالدێ ویران زینبین
بیر گۆنۆن عرضینده الدهن، آلتێ قارداشێ گئدیب
سئیل تک جاری اوْلۇب توْپراغا گؤزه یاشێ گئدیب
نوجوانلاری اؤلۆب هم یار-وْ-یوْلداشێ گئدیب
قالمئیوب بیر دادخواهی دیده گیریان زینبین
صُبحیدهن ظُهره کیمی محو اوْلدۇ جاه-وْ-عزّتی
گئتدی یغمایه اوْنۇن مال-وْمنال-وْ-دولتی
اوْلمادێ گؤز آچماغا ظۆلم-وْ-جفادهن فُرصتی
محنتی ساعت به ساعت آرتدێ نالان زینبین
گه گؤرۆب میناده یاتمێش یان-یانا قۇربانلارێن
هر ایکی نهرین آراسێندا دۆشهن عطشانلارێن
گه گؤرۆر شادلێق ائدهر آت اوْینادۇر عُدوانلارێ
صبرینی الدهن آلۇر بۇ ظۆلم-ی-عُدوان زینبین
خئیمه-وْ-خرگاهینه دوشمن وۇرۇب اوْد یاندێرێب
زینبه چادیرکی عبّاسی قۇرۇب اوْد یاندێرێب
خئیمهلردهن قاچمئیوب هرکس دۇرۇب اوْد یاندێرێب
قوْرخۇدان دۇتمۇش الین بیر عدّه طفلان زینبین
تیرهگۆن اوْلمۇش گؤرۆب بُرج-ی-فلکده اۇلدۇزێ
محنت-ی-ایّامه بیردهن تۇش اوْلۇب زهرا قێزێ
شئمرین الده خنجری قانیله اوْلمۇش قێرمێزی
مقتله دۆشمۆش حسینی قانه غلطان زینبین
بیلمئییر بیچاره هانسێ محنته صبر ائیلهسین
قوْیماسۇن دۆشسۆن حَرَملر وحشته صبر ائیلهسین
قمچی آلتێندا اۇشاقلار زحمته صبر ائیلهسین
دۆشمهسین تا خۇرداجا قێزلارێ جاندان زینبین
اؤز الیله لئشگهره غارتلری تقسیم ائدیب
وئرمئیوب عُدوانه مُهلت بیربهبیر تسلیم ائدیب
قیسمتین غارتدهن آلدێ حمله کی هرکیم ائدیب
تا اوْلۇبدۇر خئیمه-وْ-خرگاهی تالان زینبین
کربلاده قانه غلطان صاحب-ی-مئعراج اوْلۇب
جامه-وْ-رخت-وْ-زره پیراهنی تاراج اوْلۇب
پردهپوش عورتلری بیر معجره مُحتاج اوْلۇب
حالینه قان آغلئیۇب سلطان-ی-عطشان زینبین
قوْللارێ باغلێ طنابه گؤزیاشێ یۆزده روان
باش-باشا صحراده وئرمیش نازدانه دُختران
اکبری الده اؤلهن لئیلا ائدهر آه-وْ-فغان
اوْد تۇتۇب قلبی یانار بۇ غمده پئنهان زینبین
زینبی ناقه سوار اوْل قوم-ی-عُدوان ائیلهدی
غم قطاری قتلگهده کوفیه راه ائیلهدی
غمزده گؤزلرده جیلوه پئیکر-ی-شاه ائیلهدی
ناقه اۆسته عقلی باشدا قالدێ حئیران زینبین
ناله چکدی دختر-ی-خاتون-ی-محشر آغلادێ
قارداشێن حالێن گؤرۆب غمدیده خواهر آغلادێ
واحسینیم وای دئدی اوْلدۇ مکدّر آغلادێ
جانووا قارداش دئدی بۇ جانێ قۇربان زینبین
شاعر: یحیوی
- چهارشنبه
- 24
- آذر
- 1389
- ساعت
- 11:55
- نوشته شده توسط
- سعيد رضايي
prs_Arab azb_Arab azb_Arab azb_Arab azb_Arab prs_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab prs_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab urd_Arab pes_Arab unk azb_Arab unk ace_Arab unk prs_Arab pbt_Arab